CELEX: 32017R2216
Language: hu
Date: 2017-12-01 00:00:00
Title: A Bizottság (EU) 2017/2216 végrehajtási rendelete (2017. december 1.) egyes elnevezéseknek a hagyományos különleges termékek nyilvántartásába történő bejegyzéséről „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” (HKT) és „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” (HKT)

2.12.2017   
            
            
               HU
            
            
               Az Európai Unió Hivatalos Lapja
            
            
               L 318/21
            
         A BIZOTTSÁG (EU) 2017/2216 VÉGREHAJTÁSI RENDELETE
   (2017. december 1.)
   egyes elnevezéseknek a hagyományos különleges termékek nyilvántartásába történő bejegyzéséről „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” (HKT) és „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” (HKT)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 26. cikkére és 52. cikke (2) bekezdésére,
   mivel:
   
               (1)
            
            
               Belgium az 1151/2012/EU rendelet 26. cikkének megfelelően benyújtotta a Bizottsághoz a „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” elnevezéseket abból a célból, hogy azok – kizárólagos használatuk fenntartása mellett – bejegyzésre kerülhessenek a hagyományos különleges termékeknek az 1151/2012/EU rendelet 22. cikke szerinti nyilvántartásába.
            
         
               (2)
            
            
               A „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” elnevezések a 2082/92/EGK tanácsi rendelet (2) 13. cikkének (1) bekezdésével összhangban korábban bejegyzésre kerültek (3) a különleges tulajdonságokra vonatkozó tanúsítványok nyilvántartásába; az említett rendelet helyébe később az 509/2006/EK tanácsi rendelet (4) lépett, és a szóban forgó elnevezések e rendelet 13. cikkének (1) bekezdése alapján mint hagyományos különleges terméket jelölő elnevezések a kizárólagos használat fenntartása nélkül oltalomban részesültek.
            
         
               (3)
            
            
               A Bizottság megvizsgálta a „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” elnevezések bejegyzésére irányuló kérelmet, majd közzétette az Európai Unió Hivatalos Lapjában
                   (5).
            
         
               (4)
            
            
               A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” elnevezéseket azok kizárólagos használatának fenntartása mellett be kell jegyezni,
            
         ELFOGADTA EZT A RENDELETET:
   1. cikk
   A „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” (HKT) és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” (HKT) elnevezések kizárólagos használatuk fenntartása mellett bejegyzésre kerülnek.
   A „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” HKT és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” HKT termékleírása a „Vieille Kriek, Vieille Kriek-Lambic, Vieille Framboise-Lambic, Vieux fruit-Lambic/Oude Kriek, Oude Kriekenlambiek, Oude Frambozenlambiek, Oude Fruit-lambiek” HKT és a „Vieille Gueuze, Vieille Gueuze-Lambic, Vieux Lambic/Oude Geuze, Oude Geuze-Lambiek, Oude Lambiek” HKT 1151/2012/EU rendelet 19. cikke szerinti termékleírásának minősül, az elnevezések kizárólagos használatának fenntartása mellett.
   Az első bekezdésben említett elnevezések a 668/2014/EU bizottsági végrehajtási rendelet (6) XI. melléklete szerinti 2.22. osztályba tartozó terméket jelölnek.
   2. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2017. december 1-jén.
      
         
            a Bizottság részéről
         
         
            az elnök
         
         Jean-Claude JUNCKER
      
   
   
      (1)  HL L 343., 2012.12.14., 1. o.
   
   
      (2)  A Tanács 2082/92/EGK rendelete (1992. július 14.) mezőgazdasági termékek és élelmiszerek különleges tulajdonságainak tanúsításáról (HL L 208., 1992.7.24., 9. o.).
   
      (3)  A Bizottság 2301/97/EK rendelete (1997. november 20.) egyes elnevezéseknek a mezőgazdasági termékek és élelmiszerek különleges tulajdonságainak tanúsításáról szóló 2082/92/EGK tanácsi rendeletben foglalt „különleges tulajdonságokra vonatkozó tanúsítványok nyilvántartásába” történő bejegyzéséről (HL L 319., 1997.11.21., 8. o.).
   
      (4)  A Tanács 509/2006/EK rendelete (2006. március 20.) a hagyományos különleges terméknek minősülő mezőgazdasági termékekről és élelmiszerekről (HL L 93., 2006.3.31., 1. o.). A rendeletet az 1151/2012/EU rendelet hatályon kívül helyezte és annak helyébe lépett.
   
      (5)  HL C 174., 2016.5.14., 24. o.
   
   
      (6)  A Bizottság 668/2014/EU végrehajtási rendelete (2014. június 13.) a mezőgazdasági termékek és az élelmiszerek minőségrendszereiről szóló 1151/2012/EU európai parlamenti és tanácsi rendelet alkalmazására vonatkozó szabályok megállapításáról (HL L 179., 2014.6.19., 36. o.).